Εκλογές στις Μαλδίβες

Στις Μαλδίβες, που είναι Προεδρική Δημοκρατία, διεξάγονται εκλογές για τον Πρόεδρο της Δημοκρατίας και για το Κοινοβούλιο.Το Κοινοβούλιο αποτελείται από 50 μέλη, η θητεία των οποίων διαρκεί 5 χρόνια. Ως τον Ιούνιο του 2005 δεν επιτρεπόταν να υπάρχουν πολιτικά κόμματα. Το πρώτο Σύνταγμα άρχισε να ισχύει στις 2 Δεκεμβρίου του 1932 και το δεύτερο ψηφίστηκε το 2008. 
## Πρόσφατες εκλογές
## Προεδρικές εκλογές
### 2023

Οι τελευταίες προεδρικές εκλογές διεξήχθησαν σε 2 γύρους, στις 9 και στις 30 Σεπτεμβρίου 2023. Πρόεδρος εξελέγη ο Μοχάμετ Μουιζού με ποσοστό 54%.

### 1952
Προεδρικές εκλογές διεξήχθησαν για πρώτη φορά στις Μαλδίβες το 1952. Προηγήθηκε η έγκριση νέου συντάγματος μέσω δημοψηφίσματος τον Μάρτιο του ίδιου έτους, με το οποίο το πολίτευμα της χώρας μετατράπηκε από μοναρχία σε δημοκρατία. Νικητής των εκλογών αναδείχθηκε ο Μοχάμετ Αμίν Ντιντί, ο οποίος έλαβε σχεδόν το 96% των ψήφων. Ο Αμίν Ντιντί κατέστη έτσι ο πρώτος πρόεδρος της χώρας.

### 1968
Οι επόμενες προεδρικές εκλογές που διεξήχθησαν στις 27 Σεπτεμβρίου 1968. Οι εκλογές έλαβαν τη μορφή δημοψηφίσματος σχετικά με την υποψηφιότητα του Ιμπραχίμ Ναζίρ, ο οποίος έτυχε της υποστήριξης του 97% των ψηφοφόρων. Η χώρα ανακηρύχθηκε επισήμως σε δημοκρατία στις 11 Νοεμβρίου.

### 1973
Προεδρικές εκλογές διεξήχθησαν τον Σεπτέμβριο του 1973. Οι εκλογές έλαβαν τη μορφή δημοψηφίσματος σχετικά με την υποψηφιότητα του εν ενεργεία προέδρου Ιμπραχίμ Ναζίρ, ο οποίος επανεξελέγη.
Ο Ναζίρ είχε αρχικά εκλεγεί το 1968 για θητεία τεσσάρων ετών. Ωστόσο, το 1972 εγκρίθηκε τροποποίηση του συντάγματος από τη Ματζλίς ώστε να παραταθεί η προεδρική θητεία σε πέντε έτη.

### 1978
Οι επόμενες προεδρικές εκλογές διεξήχθησαν στις 28 Ιουλίου 1978. Οι εκλογές έλαβαν τη μορφή δημοψηφίσματος σχετικά με την υποψηφιότητα του Μαουμούν Αμπντούλ Γκαγιούμ, ο οποίος εξελέγη με ποσοστό 92,96% των ψήφων.

### 1983
Προεδρικές εκλογές διεξήχθησαν στις 30 Σεπτεμβρίου 1983. Ο Μαουμούν Αμπντούλ Γκαγιούμ ήταν ο μοναδικός υποψήφιος που προτάθηκε από το Κοινοβούλιο. Η υποψηφιότητά του εγκρίθηκε από το 95,6% των ψηφοφόρων.

### 1988
Ο Γκαγιούμ επανεξελέγη πρόεδρος στις εκλογές στις 23 Σεπτεμβρίου 1988 και ήταν ο μοναδικός υποψήφιος, διορισμένος από το κοινοβούλιο. Η υποψηφιότητά του εγκρίθηκε από το 96,4% των ψηφοφόρων.

### 1993
Μια ακόμη επανεκλογή ως ο μοναδικός υποψήφιος είχε ο πρόεδρος Γκαγιούμ στις εκλογές που διεξήχθησαν την 1η Οκτωβρίου 1993. Το 92,8% των ψηφοφόρων ενέκριναν την υποψηφιότητα του Γκαγιούμ εκ νέου.

### 1998
Με προσέλευση 76% διενεργήθηκαν οι προεδρικές εκλογές στις 16 Οκτωβρίου 1998. Ο πρόεδρος Γκαγιούμ επανεξελέγη για άλλη μια πενταετή θητεία, καθώς έλαβε το ποσοστό 90,9%.

### 2003
Προεδρικές εκλογές διεξήχθησαν στις 17 Οκτωβρίου 2003. Οι εκλογές έλαβαν τη μορφή δημοψηφίσματος με έναν μόνο υποψήφιο που προτάθηκε από τη Λαϊκή Ματζλίς. Ο εν ενεργεία πρόεδρος Μαουμούν Αμπντούλ Γκαγιούμ προτάθηκε για έκτη θητεία και εγκρίθηκε από το 90% των ψηφοφόρων.

### 2008
Στις 8 Οκτωβρίου του 2008 διεξήχθησαν οι πρώτες προεδρικές εκλογές στην ιστορία της χώρας με δημοκρατικό σύστημα και τη συμμετοχή περισσοτέρων του ενός υποψηφίων. Οι εκλογές θεωρήθηκαν δοκιμασία για το καθεστώς του Μαουμούν Αμπντούλ Γκαγιούμ, του επί 30 χρόνια ηγέτη της χώρας. Ένας από τους 5 ακόμα υποψηφίους , ο πρώην πολιτικός κρατούμενος, Μοχάμεντ Νασίντ από το Δημοκρατικό Κόμμα των Μαλδίβων, ήρθε δεύτερος στον πρώτο γύρο των εκλογών και θα αναμετρηθεί με τον Γκαγιούμ σε δεύτερο γύρο, σύμφωνα με τα πρώτα αποτελέσματα (40% έλαβε ο Γκαγιούμ και 26 ο Νασίντ). Κατά τη διεξαγωγή του πρώτου γύρου των εκλογών, εκτός από τη βροχή, συνέβησαν πολλά απρόοπτα, καθώς χιλιάδες ψηφοφόροι δεν έβρισκαν τα ονόματά τους στους εκλογικούς καταλόγους, ενώ στελέχη της αντιπολίτευσης κατηγόρησαν την κυβέρνηση για *εκλογομαγείρεμα*.  
 Στο δεύτερο γύρο των προεδρικών εκλογών, ο οποίος διεξήχθη στις 28 Οκτωβρίου, κέρδισε ο Μοχάμετ Νασίντ με 53,65% των ψήφων, έναντι 45,32% του Μαουμούν Αμπντούλ Γκαγιούμ. Ο Νασίντ ορκίστηκε στις 11 Νοεμβρίου του 2008. Ο Δρ Μοχάμετ Γουαχίντ Χασάν εξελέγη και ανέλαβε πρώτος εκλεγμένος αντιπρόεδρος.

### 2013
Ο πρώτος γύρος των προεδρικών εκλογών διεξήχθη στις 7 Σεπτεμβρίου 2013 και κανείς υποψήφιος δεν συγκέντρωσε το απαιτούμενο ποσοστό για να εκλεγεί. Ένας δεύτερος γύρος ορίστηκε για τις 28 Σεπτεμβρίου, όμως μία ημέρα πριν, το Ανώτατο Δικαστήριο διέταξε την επ΄ αόριστο αναβολή του δευτέρου γύρου. Η επανάληψη του πρώτου γύρου έγινε στις 9 Νοεμβρίου 2013. Ο πρώην πρόεδρος και ηγέτης του Δημοκρατικού Κόμματος των Μαλδίβων Μοχάμεντ Νασίντ προηγήθηκε στον πρώτο γύρο με 46,6% των ψήφων και ηττήθηκε στον δεύτερο γύρο με τον Αμπντουλάχ Γιαμίν, από το Προοδευτικό Κόμμα των Μαλδίβων, ο οποίος συγκέντρωσε στον πρώτο γύρο 29,8%. Ο δεύτερος γύρος, ο οποίος θα διεξαγόταν στις 10 Νοεμβρίου, ανεστάλη με απόφαση του Ανωτάτου Δικαστηρίου. Στις 16 Νοεμβρίου διεξήχθη ο 2ος και τελικός γύρος, με νικητή το Γιαμίν, αδερφό του πρώην προέδρου Μαουμούν Αμπντούλ Γκαγιούμ. Ο Γιαμίν ορκίστηκε πρόεδρος την επομένη.

## Αποτελέσματα

### 2018
Στις προεδρικές εκλογές, που διεξήχθησαν σε έναν γύρο τον Σεπτέμβριο του 2018, ο υποψήφιος της αντιπολίτευσης, Ιμπραΐμ Σολίχ κατήγαγε απρόσμενη νίκη επί του κατόχου της προεδρίας, Αμπντάλα Γιαμίν.

## Βουλευτικές εκλογές
Η Εθνοσυνέλευση (Majlis) απαρτίζεται από 50 μέλη, εκ των οποίων τα 42 εκλέγονται με καθολική ψηφοφορία από το λαό σε διπλοεδρικές εκλογικές περιφέρειες και τα οκτώ διορίζονται από τον Πρόεδρο.

### Πρόσφατες βουλευτικές εκλογές (2024)

## Προηγούμενες βουλευτικές εκλογές 1969-2019
### 1969
Οι βουλευτικές εκλογές στις Μαλδίβες διεξήχθησαν τον Σεπτέμβριο του 1969, και ήταν οι πρώτες που πραγματοποιήθηκαν υπό το νέο σύνταγμα του 1968. Η νεοεκλεγμένη Λαϊκή Ματζλίς συγκλήθηκε τον Φεβρουάριο του 1970.

Οι Μαλδίβες απέκτησαν την ανεξαρτησία τους το 1965. Σε δημοψήφισματου Μαρτίου 1968 εγκρίθηκε νέο σύνταγμα, το οποίο μετέτρεψε τη χώρα από συνταγματική μοναρχία υπό τον Σουλτάνο Μουχάμαντ Φαρίτ Ντιντί σε δημοκρατία. Ο πρωθυπουργός Ιμπραήμ Ναζίρ επιλέχθηκε ως πρόεδρος από τη Λαϊκή Ματζλίς και επιβεβαιώθηκε στη συνέχεια σε δημόσια ψηφοφορία τον Σεπτέμβριο του 1968.
Το σύνταγμα του 1968 προέβλεπε Λαϊκή Ματζλίς με 46 εκλεγμένα μέλη και 8 που διορίζονταν από τον πρόεδρο. Οκτώ από τα μέλη εκλέγονταν στη Μαλέ, ενώ δύο εκλέγονταν από κάθε ένα από τα 19 ατόλες, που αποτέλεσαν εκλογικές περιφέρειες δύο μελών. Οι ψηφοφόροι είχαν δικαίωμα να ψηφίσουν μόνο για έναν υποψήφιο.

### 1974-1984
Στις εκλογές που διενεργήθηκαν αυτήν την περίοδο δεν υπήρχαν πολιτικά κόμματα. Εξελέγησαν μόνο ανεξάρτητοι υποψήφιοι. 
Βουλευτικές εκλογές διεξήχθησαν στις Μαλδίβες κατά τους μήνες Σεπτέμβριο και Οκτώβριο του 1974. Όλοι οι υποψήφιοι συμμετείχαν ως ανεξάρτητοι.

Η Λαϊκή Ματζλίς αποτελούνταν από 54 έδρες, εκ των οποίων οι 46 ήταν αιρετές και οι οκτώ διορίζονταν από τον πρόεδρο. Από τις αιρετές έδρες, οι οκτώ αντιστοιχούσαν στην Μαλέ, ενώ οι υπόλοιπες δύο σε καθεμία από τις 19 διοικητικές περιφέρειες της χώρας.
Στις επόμενες εκλογές το 1979 και το 1984, εξελέγησαν επίσης μόνο ανεξάρτητοι απουσία πολιτικών κομμάτων.

### 1989
Στις βουλευτικές εκλογές που διενεργήθηκαν στις 24 Νοεμβρίου 1989, εξελέγησαν μόνο ανεξάρτητοι. Το ποσοστό συμμετοχής ήταν 68,7%.

### 1994
Βουλευτικές εκλογές διεξήχθησαν στις Μαλδίβες στις 2 Δεκεμβρίου 1994. Καθώς εκείνη την περίοδο δεν υπήρχαν πολιτικά κόμματα, όλοι οι υποψήφιοι συμμετείχαν ως ανεξάρτητοι.

### 1999
Βουλευτικές εκλογές διεξήχθησαν στις Μαλδίβες στις 19 Νοεμβρίου 1999. Καθώς εκείνη την περίοδο δεν υπήρχαν πολιτικά κόμματα, και οι 127 υποψήφιοι συμμετείχαν ως ανεξάρτητοι. Η συμμετοχή των ψηφοφόρων ανήλθε στο 77,4%.

### 2005
Οι εκλογές του 2005 έγιναν στις 22 Ιανουαρίου. Οι υποστηρικτές της κυβέρνησης αναδείχθηκαν στη μεγαλύτερη ομάδα στο Λαϊκό Ματζλίς (Κοινοβούλιο), αν και τα ακριβή αποτελέσματα παρέμειναν ασαφή· το αντιπολιτευόμενο Δημοκρατικό Κόμμα των Μαλδίβων υποστήριξε ότι οι υποστηρικτές της κυβέρνησης κέρδισαν μόλις 22 έδρες έναντι 18 του ίδιου του κόμματος, ενώ η κυβέρνηση ισχυρίστηκε ότι διέθετε 30 βουλευτές και ότι το ΔΚΜ είχε μόλις οκτώ. Οι εκλογές είχαν αρχικά προγραμματιστεί για τις 31 Δεκεμβρίου 2004, αλλά αναβλήθηκαν λόγω του σεισμού και τσουνάμι στον Ινδικό Ωκεανό το 2004, που σημειώθηκε στις 25 Δεκεμβρίου και έπληξε σοβαρά τα νησιά.

**Εθνοσυνέλευση (Majlis), 22 Ιανουαρίου 2005**

|-
!style="background-color:#E9E9E9" align=left|Υποψήφιοι
!style="background-color:#E9E9E9" align=right|Έδρες
|-
|align=left |Ανεξάρτητοι προσκείμενοι στην κυβέρνηση
|align="right" | 28
|-
|align=left |Ανεξάρτητοι υποστηριζόμενοι από το Δημοκρατικό Κόμμα των Μαλδίβων
|align="right" | 10
|-
|align=left |Λοιποί
|align="right" | 2
|-
|align=left |Διορισμένα μέλη
|align="right" | 8
|-
|align=left style="background-color:#E9E9E9"|**Σύνολο** (συμμετοχή )
|width="30" align="right" style="background-color:#E9E9E9"| **48**
|-
|align="left" colspan=4|Πηγή: Adam Carr, Εκλογικό αρχείο
|}

### 2009
Οι πρώτες δημοκρατικές βουλευτικές εκλογές διενεργήθηκαν στις 9 Μαΐου του 2009. Χρησιμοποιείται το σύστημα των συμμαχιών. (bloc voting system). Σύμφωνα με τα πρώτα αποτελέσματα, το κυβερνών Δημοκρατικό Κόμμα των Μαλδίβων του προέδρου Νασίντ δεν κατάφερε να εξασφαλίσει αυτοδυναμία 39 εδρών, καθώς αναμενόταν να πάρει 31 έδρες έναντι 24 για το Λαϊκό Κόμμα των Μαλδίβων. Τα προγνωστικά αυτά διαψεύστηκαν καθώς τα επίσημα προκαταρκτικά αποτελέσματα έδειξαν ότι το Λαϊκό Κόμμα του πρώην προέδρου Μαουμούν Αμπντούλ Γκαγιούμ κέρδισε 28 έδρες επί συνόλου 77 στο Κοινοβούλιο, έναντι 26 για το Δημοκρατικό Κόμμα του προέδρου Νασίντ.

**Συνέλευση (Majlis) των Μαλδίβων, 9 Μαΐου 2009**
|-
!style="background-color:#E9E9E9" align=left width=500|Κόμματα
!style="background-color:#E9E9E9" align=right|Έδρες
!style="background-color:#E9E9E9" align=right|Ψήφοι
|-
|align=left|Κόμμα *Dhivehi Rayyithunge*
|align="right" |28
|36,84%
|-
|align=left|Μαλδιβιανό Δημοκρατικό Κόμμα
|align="right" |25
|32,89%
|-
|align=left|Λαϊκή Συμμαχία
|align=right|7
|9,21% 
|-
|align=left|Κόμμα Ντιβέχι Κάουμεε (Dhivehi Qaumee)
|align=right|2
|2,63% 
|-
|align=left|Κόμμα Δικαιοσύνης
|align=right|1
|1,32%
|-
|align=left|Ανεξάρτητοι
|align=right|13
|17,11% 
|-
|align=left style="background-color:#E9E9E9"|Σύνολο
|width="30" align="right" style="background-color:#E9E9E9"|**77**
|-
|colspan=3|Πηγή: Εκλογική Επιτροπή των Μαλδίβων https://web.archive.org/web/20090721064628/http://115.84.158.36/?p=parliament.composition
|}

### 2014

### 2019

## Δημοψηφίσματα
### 1952
Δημοψήφισμα για το σύνταγμα διεξήχθη στις Μαλδίβες στις 17 και 18 Απριλίου 1952. Το νέο σύνταγμα προέβλεπε τη μετατροπή της χώρας από μοναρχία σε δημοκρατία.
Μετά τον θάνατο του σουλτάνου Αμπντούλ Ματζίντ Ντιντί στις 21 Φεβρουαρίου 1952, τα μέλη του κοινοβουλίου της χώρας εξέλεξαν τον Μοχάμετ Αμίν Ντιντί ως επόμενο σουλτάνο. Ωστόσο, εκείνος δήλωσε ότι "για χάρη του λαού των Μαλδίβων δεν θα αποδεχθώ το στέμμα και τον θρόνο".
Η Λαϊκή Ματζλίς ψήφισε στις 13 Απριλίου τη σύσταση επιτροπής με πρόεδρο τον Αμίν Ντιντί για να καθοριστεί η μελλοντική μορφή διακυβέρνησης της χώρας.  Στις 16 Απριλίου, η Λαϊκή Ματζλίς επικύρωσε την απόφαση της επιτροπής για τη σύσταση δημοκρατίας και τη διεξαγωγή δημοψηφίσματος για το νέο σύνταγμα τις επόμενες δύο ημέρες. Ωστόσο, το δημοψήφισμα διεξήχθη μόνο στη Μαλέ.
Η μεγάλη πλειοψηφία ψήφισε υπέρ και το νέο σύνταγμα τέθηκε σε ισχύ την 1η Ιανουαρίου 1953. Ο Ντιντί έγινε ο πρώτος πρόεδρος της χώρας, αφού έλαβε σχεδόν το 96% των ψήφων στις προεδρικές εκλογές του 1952. Ωστόσο, ανατράπηκε στις 21 Αυγούστου του ίδιου έτους. 

### 1953
Κατόπιν νέου δημοψηφίσματος τον Αύγουστο του 1953, η χώρα επέστρεψε σε καθεστώς μοναρχίας στις 7 Μαρτίου 1954, με σουλτάνο τον Μουχάμαντ Φαρίντ Ντιντί.

### 1959
Δημοψήφισμα σχετικά με την ανάληψη στρατιωτικής δράσης για την κατάκτηση της αποσχισθείσας Δημοκρατίας των Ενωμένων Σουβαδίβων διεξήχθη στις Μαλδίβες τον Μάρτιο του 1959. Η πρόταση εγκρίθηκε από τους ψηφοφόρους. Τα επίσημα αποτελέσματα του δημοψηφίσματος χάθηκαν.

### 1968
Στις 15 Μαρτίου 1968 διεξήχθη ένα τρίτο δημοψήφισμα για το πολιτειακό, το οποίο οδήγησε στη μετατροπή της χώρας σε δημοκρατία για δεύτερη φορά. Οι προτάσεις εγκρίθηκαν από ποσοστό άνω του 80% των ψηφοφόρων, και η δημοκρατία ανακηρύχθηκε στις 11 Νοεμβρίου του ίδιου έτους. Ο πρωθυπουργός Ιμπραχίμ Ναζίρ έγινε πρόεδρος.

### 2007
Δημοψήφισμα για το σύνταγμα διεξήχθη στις Μαλδίβες στις 18 Αυγούστου 2007, με σκοπό να αποφασιστεί αν η χώρα θα υιοθετούσε προεδρικό σύστημα ή κοινοβουλευτικό σύστημα διακυβέρνησης. Ο πρόεδρος των Μαλδίβων Μαουμούν Αμπντούλ Γκαγιούμ υποστήριξε το προεδρικό σύστημα, ενώ η αντιπολίτευση και το Δημοκρατικό Κόμμα των Μαλδίβων τάχθηκαν υπέρ του κοινοβουλευτικού.

Τα επίσημα αποτελέσματα έδειξαν ότι το προεδρικό σύστημα υποστηρίχθηκε από πάνω από το 60% των ψηφοφόρων. Ο Γκαγιούμ χαρακτήρισε το αποτέλεσμα "τεράστια επιδοκιμασία" και επιβεβαίωσε ότι θα ήταν υποψήφιος στις προεδρικές εκλογές του 2008. Η αντιπολίτευση ισχυρίστηκε ότι το δημοψήφισμα ήταν νοθευμένο.

## Παραπομπές


*